**Сцэнарый свята, прысвечанага 225-годдзю Я.Чачота**

**“Ян Чачот. Паэт. Публіцыст. Фалькларыст.”**

***Перад выхадам вядучых гучыць музычны нумар.\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Вяд.1:** Дзень добры, паважаныя сябры!

**Вяд.2:** Дзяржаўная ўстанова культуры “Баранавіцкая раённая цэнтралізаваная бібліятэчная сістэма” рада вітаць усіх вас на свяце, прысвечаным 225-годдзю з дня нараджэння нашага знакамітага земляка, паэта-рамантыка, філамата і філарэта, фалькларыста, этнографа і драматурга, аднаго з найбуйнейшых дзеячаў беларуска-польскага фальклорна-літаратурнага сумежжа XIX ст. – Яна Чачота.

**Вяд.1:** Значэнне яго творчасці цяжка пераацаніць. Ян Чачот - гэта досвітак новай беларускай літаратуры, яе першыя крокі, прадвесне нашага нацыянальнага адраджэння. Ён быў сапраўднай пуцяводнай зоркай для многіх пакаленняў беларусаў, яркім прыкладам самаадданага служэння свайму народу.

**Вяд.2:** Яшчэ Максім Багдановіч сваім пільным мастакоўскім вокам здолеў разгледзець на захмараным літаратурным небе Беларусі надзвычай яркую, вельмі адметную і вабную зорку, імя якой - Ян Чачот. Называючы самых першых «будзіцеляў» нацыі, пачынальнікаў новай беларускай літаратуры, якраз гэтае імя вылучыў аўтар «Слуцкіх ткачых» сярод іншых пісьменнікаў першай паловы ХІХ стагоддзя.

**Вяд.1:** У артыкуле «Беларускае адраджэнне» ён зазначыў: «Больш каштоўны ўклад у беларускую літаратуру ўнёс Ян Чачот... Шчыры дэмакрат, які горача любіў беларускі народ, ён збіраў і выдаваў творы беларускай паэзіі, пісаў па-беларуску…

**Вяд.2:** Такая высокая ацэнка творчасці Яна Чачота давалася ў той час, калі яшчэ не былі вядомыя яго беларускія філамацкія вершы і песні, выключна цікавыя, заснаваныя на беларускіх народных паданнях балады, што зрабілі вялікі ўплыў на Адама Міцкевіча. І урэшце, знойдзеныя толькі нядаўна, «Спевы пра даўніх ліцвінаў» - своеасаблівая гісторыя старажытнай Беларусі ў песнях. Па сутнасці мы ўсё яшчэ адкрываем для сябе Яна Чачота, творчасць якога была распылена па розных, амаль не даступных цяпер выданнях і шматлікіх архівах. Дарэчы, яшчэ не знойдзены зборнік Чачотавых твораў, які збіраўся выдаць у Маскве сасланы туды яго сябар-філамат Ануфры Петрашкевіч.

**Вяд.1:** Нарадзіўся Ян Чачот у вёсцы Малюшычы Наваградскага павета на самым схіле ХVІІІ стагоддзя – 7 ліпеня 1796 г., якраз на свята Яна Купалы - таму і атрымаў такое імя. З Малюшычаў Чачоты, якія арандавалі там фальварак, праз нейкі час перабраліся пад Баранавічы. Гаспадар сям'і Тадэвуш Чачот наняўся там да пана Тызенгаўза служыць аканомам у маёнтку Рэпіхава Навамышскай парафіі таго ж Наваградскага павета (цяпер - Ляхавіцкі раён). Тут, на берагах ракі Мышанкі, і «прамільгнуў ранак жыцця» Яна Чачота, як сведчыць яго балада «Мышанка».

***(паказ буктрэйлера)***

**Вяд.2:** Адсюль, з-пад Новай Мышы, Ян Чачот падаўся на вучобу ў павятовы горад Наваградак, у дамініканскую школу, дзе шчыра, на ўсё жыццё пасябраваў са сваім аднакласнікам, таксама ўраджэнцам Наваградчыны, будучым вялікім паэтам з сусветным імем Адамам Міцкевічам.

**Вяд.1:** Пра зацікаўленасць Яна Чачота і Адама Міцкевіча народнай творчасцю ў часы навучання ў Наваградку сведчыць іх блізкі сябар і зямляк, таварыш па Віленскім універсітэце і Таварыстве філаматаў Ігнат Дамейка, які піша ў сваіх успамінах: «Два нашы студэнты Наваградскай школы з гадоў маленства добра ведалі наш літоўскі (гэта значыць беларускі) люд, палюбілі яго песні, прасякнуліся яго духам і паэзіяй, да чаго, вядома ж, прычынілася і тое, што малое мястэчка Наваградак не шмат чым адрознівалася ад нашых вёсак і засценкаў. Школьнае жыццё было хутчэй сельскае. Сябры хадзілі на кірмашы, на царкоўныя ўрачыстасці, бывалі на сялянскіх вяселлях, дажынках і хаўтурах. У тыя школьныя часы ўбогая страха і народная песня распалілі ў абодвух першы паэтычны агонь. Адам хутка ўзнёсся да высокай сферы сваіх цудоўных твораў. Ян жа да смерці застаўся верны народнай паэзіі...»

**Вяд.2:** У 1815 годзе, развітаўшыся часова з Наваградкам, Ян Чачот і Адам Міцкевіч скіравалі ў Вільню - шукаць сваю долю. Не здолеўшы трапіць у лік «казённакоштных» студэнтаў Віленскага ўніверсітэта, як гэта ўдолося Адаму Міцкевічу, Ян Чачот мусіў шукаць нейкую працу. Спачатку меў невялікі заробак за паслугі віленскім адвакатам, а потым знайшоў пасаду пісара, альбо «пішчыка», як ён сам сябе называў.

**Вяд.1:** Толькі праз год пасля пераезду ў Вільню Ян Чачот змог ажыццявіць сваю мару - стаць студэнтам «галоўнай школы Літвы» - Віленскага ўніверсітэта. Паступіў ён на факультэт маральных і палітычных навук з мэтай вывучыцца на адваката. Таму заўсёды хадзіў «пад руку» са «Статутам Вялікага Княства Літоўскага».

**Вяд.1:** Калі ў 1817 годзе ўтварылася тайная арганізацыя студэнтаў Віленскага ўніверсітэта Таварыства філаматаў (аматараў навук), Ян Чачот, не задумваючыся, уступае ў гэтае згуртаванне, каб прыняць у ім самы актыўны ўдзел. Разам з Тамашом Занам, Адамам Міцкевічам, Юзафам Яжоўскім, Ануфрыем Петрашкевічам, Францішкам Малеўскім, Міхалам Рукевічам, Юзафам Кавалеўскім, Ігнатам Дамейкам і іншымі сябрамі-філаматамі ён рабіў усё, каб аб'яднаць беларускую моладзь для актыўнай грамадскай дзейнасці.

**Вяд.2:** У 1820 годзе намаганнямі Тамаша Зана было арганізавана Таварыства прамяністых, якое пасля было пераўтворана ў тайнае Таварыства філарэтаў (прыхільнікаў маральнай чысціні), якое падзялялася на чатыры аддзелы - фізіка-матэматычны (ён падзяляўся на саюзы - Малінавы, Ружовы, Зялёны), юрыдычны (саюзы - Белы, Ліловы), літаратурны (Блакітны саюз) і медыцынскі (Цёмна-сіні саюз). Ян Чачот узначаліў літаратурны аддзел. Ён вельмі актыўна ўзяўся за згуртаванне мясцовых творчых сілаў, за выхаванне літаратурнай моладзі, з вялікай патрабавальнасцю ставячыся да яе творчасці, за што маладыя літаратары жартам празвалі яго Ментарам.

**Вяд.1:** Нягледзячы на несумненны паэтычны талент Яна Чачота, на яго пісьменніцкую актыўнасць асабліва ў віленскі перыяд, ён разам з тым не лічыў літаратуру галоўным заняткам у сваім жыцці. Сваё прызванне ён бачыў у іншым - у збіранні і вывучэнні беларускага фальклору, якому ён надаваў вялікае значэнне ў змаганні за народнасць літаратуры, за яе дэмакратычнасць.

**Вяд.2:** У беларускай фалькларыстыцы Ян Чачот - постаць, можна сказаць, першай велічыні. Яго дзейнасць у гэтым кірунку яшчэ чакае свайго шырокага асвятлення. Гэта быў сапраўдны подзвіг паэта-фалькларыста, які здолеў на працягу 1837-1846 гадоў сабраць і выдаць у шасці зборніках беларускія народныя песні «з-над Нёмана і Дзвіны», а таксама іншыя жанры фальклору. Прычым, калі спачатку ён даваў іх у перакладзе на польскую мову, то потым публікаваў у арыгінале, на беларускай мове. Сваімі публікацыямі ён паказаў свету, якія неацэнныя культурныя скарбы мае беларускі народ.

**Вяд.1:** Вялікай увагі заслугоўвае публіцыстыка Яна Чачота. Тое, за што змагаўся ён у сваіх мастацкіх творах, тут выказваў непасрэдна, прама. Вельмі многія думкі паэта гучаць актуальна і сёння. Вось як, напрыклад, кажа паэт пра грамадзянскую актыўнасць чалавека, пра яго патрыятычныя абавязкі: «...асабістае шчасце - у шчасці грамадскім: дбаць пра грамадскае дабро - значыць памнажаць дабро ўласнае».

**Вяд.2:** З публіцыстыкі, асабліва з уступных артыкулаў да зборнікаў беларускага фальклору, мы бачым, якое вялікае значэнне надаваў паэт вывучэнню народнай творчасці, збіранню і зберажэнню скарбаў традыцыйнай культуры беларусаў, як высока цаніў ён першародную прыгажосць іх вуснай паэзіі.

**Вяд.1:** З твораў розных жанраў, са шматлікіх пісьмаў да сяброў, да знаёмых і блізкіх, да дзеячаў культуры Беларусі паўстае перад намі вельмі прывабны вобраз нашага першага сапраўднага паэта, чалавека высокай культуры, які ведаў многія еўрапейскія мовы (французскую, нямецкую, ангельскую, лацінскую, польскую, расейскую), які да канца сваіх дзён застаўся верны свайму беларускаму народу, яго культуры і мове.

**Вяд.2:** Усе творы Яна Чачота - сапраўды беларускія. І не толькі тыя, што напісаны на беларускай мове, але і польскамоўныя. Беларускія і сваім пафасам, і тымі праблемамі, якія вырашае ў іх паэт, і выключна мясцовым матэрыялам, вельмі добра вядомым аўтару. Яны самі па сабе яскрава гавораць нам, што Ян Чачот - сапраўдны беларускі нацыянальны паэт, творчасць якога павінен ведаць кожны культурны грамадзянін Беларусі.

***Музычны нумар: “Сэрдца Беларусі”***

**Вяд.1:** Несумненна, многія з населенных пунктаў нашай шчодрай на таленты Беларусі могуць пахваліцца знакамітымі землякамі, імя якіх прагучала і працягвае гучаць не толькі ў нашай краіне, але і далека за яе межамі. Цэнтральнай раённай бібліятэке, якая знаходзіцца на тэрыторыі вескі Новая Мыш таксама пашанцавала. Перад нашымі супрацоўнікамі не стаяла пытанне, у якім напрамку весці краязнаўчую дзейнасць. Яно вырашылася само сабою ў той момант, як у 2016 годдзе Цэнтральнай раённай бібліятэцы было прысвоена імя Яна Чачота.

**Вяд.2:** Гэтая, па-сапраўднаму знакавая падзея падштырхнула супрацоўнікаў да больш глыбокага вывучэння жыцця і творчасці нашага знакамітага земляка і, як вынік, да стварэння электроннай базы даддзеных, якая ўвайшла ў творчую працу, што заняла першае месца ў галоўным рэспубліканскім бібліятэчным конкурсе “Бібліятэка – асяродак нацыянальнай культуры”.

**Вяд.2:** І сення, падчас 225-гадовага юбілею Яна Чачота, па ініцыятыве Цэнтральнай раённай бібліятэкі быў абвешчаны агляд-конкурс “Ян Чачот. Паэт. Публіцыст. Фалькларыст.” у якім усе вы прынялі самы непасрэдны ўдзел.

**Вяд.1:** Нагадаем,што вашыя конкурсныя работы прымаліся ў трох намінацыях: “Выстава-агляд”, “Творчае заданне”, “Мультімедыйны прадукт, альбо друкаваная прадукцыя”.

**Вяд.2:** Любы конкурс мае на ўвазе абавязковую наяўнасць журы. У нашым выпадку яно прадстаўлена:

Таццянай Міхайлаўнай Лайша – дырэктарам Баранавіцкай РЦБС;

Вольгай Ліанідаўнай Міроненка – намеснікам дырэктрара Баранавіцкай РЦБС;

Міланай Вадзімаўнай Пронінай – загадчыкам адзела бібліятэчнага маркетынга і рэкламы;

Святланай Уладзіміраўнай Кропатавай – загадчыкам адзела выдавецкай дзейнасці;

Галінай Паўлаўнай Петрушкевіч – загадчыкам адзела камплектавання і арганзацыі адзінага фонда.

**Вяд.1:** Упэўнены ў справядлівым і непрадузятым судзействе членаў журы, а прадстаўленне вашых конкурсных работ і нумароў дазвольце пачаць з намінацыі “Творчае заданне”.

**Вяд.2:** І выклікаем на гэтую сцэну прадстаўніка Жамчужненскай СБ – Лайша Данііла.

***Выступленне***

**Вяд.1:** А на чарзе Карчоўская бібліятэка і яе юная чытачка ХвАлька Марыя

**Вяд.2:** Запрашаем на сцэну прадстаўніка Лотвіцкай бібліятэкі-клуба Данільчыка Яраслава.

***Выступленне***

**Вяд.1:** З тэатралізаваным нумарам для вас выступаюць супрацоўнікі Мірской сельскай бібліятэкі Данілік Анастасія Аляксандраўна і Гайдук Анна Сцяпанаўна.

***Выступленне***

**Вяд.2:** Прачытаць верш нашагазнакамітагаюбіляра мы запрашаем чытачку Ніжнеэрніхаўскай сельскай бібліятэкі Еўшаль Марыя.

***Выступленне***

**Вяд.1:** А заразнадыйшла чарга выразнага чытання да бібліятэкара Падгорненскай СБ – Тарасюк Алены Валянцінаўны.

***Выступленне***

**Вяд.2:** У якасці наступнага выканаўца запрашаем Корсак Алену Феліксаўну, бібліятэкара Утескай сельскай бібліятэкі.

***Выступленне***

**Вяд.1:** З наступнай паэтычнай замалеўкай для вас выступіць Нагорная Ірына Мікалаеўна – бібліятэкар Маласваротаўскай бібліятэкі-музея.

***Выступленне***

**Вяд.2:** Прадставіць Стайкаўскую сельскую бібліятэку і праявіць сябе у якасці таленавітага чытальніка даецца магчымасць Шляхтуну Уладзіміру Уладзіміравічу.

***Выступленне***

**Вяд.1:** Дзякуем канкурсантаў намінацыі “Творчае заданне” і прераходзім да прэзентацыі работ намінацыі “Мультімедыйны прадукт, альбо пячатная прадукцыя”.

***Прагляд відыяроліка***

**Вяд.2:** Асобна хацелася б спыніцца на конкурсных заданнях, якія прадстаўляюць разпрацоўку фірменнага знаку з выкарыстаннем выявы Яна Чачота.

***Паказ конкурсных работ (Гарадзішча, Сталовічы….)***

**Вяд.1:** Дзякуем удзельнікаў за творчы падыход пры выкананні конкурсных работ і пераходзім да апошней намінацыіі “Выстава-агляд”.

**Вяд.2:** Першай прэзентаваць сваю выставу мы запрашаем бібліятэкара Палонкаўскай сельскай бібліятэкі – Паўлоўскую Марыю Эдмундаўну.

***Выступленне***

**Вяд.1:** Дзякуй, Марыя Эдмундаўна, а завершыць наш агляд-конкурс мы запрашаем супрацоўнікаў Центральнай раённай бібліятэкі імя Яна Чачота з прэзентацыей іх выставы-агляда “…”.

***Выступленне***

**Вяд.2:** Вось і ўсе конкурсныя работы прадстаўлены, журы даецца час для вызначэння пераможцаў, а вашай увазе, каб чаканне вынікаў не было такім доўгім, прапануем невялікую канцэртную праграмму ў выкананні супрацоўнікаў Навамышскага сельскага дома культуры.

***Музычныя нумары***

**Вяд.1:** Дзякуем артыстаў за падораны добры настрой, а ў нас надыходзіць самы хвалюючы момант. Момант абвяшчэння пераможцаў раённага агляду-конкурсу “Ян Чачот. Паэт. Публіцыст. Фалькларыст.”. І для ўручэння дыпломаў і памятных падарункаў мы запрашаем на гэтую сцэну дырэктара Баранавіцкай РЦБС – Лайша Таццяну Міхайлаўну.

***Выступленне***

**Вяд.2:** Вось і падыйшло да заканчэння нашае свята, прысвечаннае 225-годдзю з дня нараджэння Яна Чачота. Яшчэ раз дзякуем усіх тых, хто прыняў удзел у конкурсе.

**Вяд.1:** А мы з вамі на гэтым развітваемся. Да новых сустрэч!

*Загадчык аддзела выдавецкай дзейнасці*

*Святлана Кропатава*